Zvýšenie demokratickej legitímnosti v EÚ posilnením zapojenia a účasti občanov je jednou z 10 priorít Komisie (priorita č. 10 – Únia demokratickej zmeny). Tento návrh priamo prispieva k plneniu tohto prioritného cieľa tým, že v jeho dôsledku bude európska iniciatíva občanov menej zaťažujúca a ľahšie použiteľná, aby sa mohol v plnej miere využiť jej potenciál ako nástroja účasti občanov na európskej úrovni a priblíženia EÚ k jej občanom. Zlepšená európska iniciatíva občanov dopĺňa už existujúce politické práva občanov Únie, konkrétne právo voliť a byť volený vo voľbách do orgánov samosprávy obcí a do Európskeho parlamentu. Rozširujú sa ňou aj možnosti účasti na úrovni EÚ mladých občanov Európskej únie.

– Prvá fáza (2015 – marec 2017) sa začala správou Komisie o uplatňovaní nariadenia o európskej iniciatíve občanov. Táto fáza bola zameraná na zhromaždenie názorov na nariadenie a možnosti zlepšenia tohto nástroja, a to tak v existujúcom právnom rámci, ako aj v prípade, že by nariadenie bolo revidované. Ako súčasť hodnotení vykonaných Komisiou a inými inštitúciami, ako sú Európsky parlament a európsky ombudsman, sa uskutočnilo niekoľko cielených konzultácií so zainteresovanými stranami. V pracovnom dokumente útvarov, ktorý je sprievodným dokumentom k návrhu, sa uvádzajú podrobnejšie informácie o týchto konzultáciách a hodnoteniach.

Na zhodnotenie existujúcich právnych predpisov a identifikáciu zlepšení, ktoré by sa mali premietnuť do revízie nariadenia (EÚ) č. 211/2011, Komisia uskutočnila rozsiahle konzultácie so zainteresovanými stranami, zadala na vypracovanie viacero štúdií o osobitných otázkach a vyžiadala si stanovisko platformy REFIT. Tento proces je načrtnutý ďalej a podrobne opísaný v pracovnom dokumente útvarov Komisie, ktorý je sprievodným dokumentom k tomuto návrhu. Na základe tohto procesu Komisia identifikovala viacero nedostatkov v nariadení, ktoré majú vplyv na účinnosť a efektívnosť nástroja.

3. VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

Článkom 10 sa zavádza požiadavka, aby Komisia do 1. januára 2020 zriadila a sprevádzkovala centrálny online systém na zber vyhlásení, ktorý bude bezplatne k dispozícii organizátorom registrovaných iniciatív a umožní občanom podporiť iniciatívy online. Uvádza sa v ňom, že systém by sa mal zriadiť a prevádzkovať v súlade s rozhodnutím Komisie (EÚ, Euratom) 2017/46 o bezpečnosti komunikačných a informačných systémov v Európskej komisii. Predpokladá sa v ňom aj možnosť, aby občania podporili iniciatívy prostredníctvom centrálnych online systémov na zber vyhlásení o podpore s použitím oznámených prostriedkov elektronickej identifikácie alebo elektronického podpisu v zmysle nariadenia (EÚ) č. 910/2014, a stanovujú sa aj príslušné povinnosti členských štátov v tomto ohľade.

V článku 9 sa stanovuje postup a podmienky zberu vyhlásení o podpore. Objasňuje sa v ňom, že vyhlásenia o podpore iniciatív sa môžu zbierať online alebo v papierovej forme a že na zber vyhlásení o podpore možno použiť iba formuláre, ktoré zodpovedajú vzorom uvedeným v prílohe III k nariadeniu. Od osôb podpisujúcich vyhlásenie o podpore sa bude vyžadovať, aby poskytli len osobné údaje stanovené v prílohe III. Členské štáty musia do 1. júla 2019 informovať Komisiu, či si želajú byť zahrnuté do časti A alebo B prílohy III. Týmto článkom sa zavádza možnosť, aby občania Únie podporili iniciatívu online prostredníctvom centrálnych online systémov na zber vyhlásení uvedených v článku 10 pomocou svojich oznámených prostriedkov elektronickej identifikácie v zmysle nariadenia (EÚ) č. 910/2014. V článku sa tiež stanovuje, že osoba môže podpísať vyhlásenie o podpore iba raz.

V článku 4 sa uvádzajú opatrenia na poskytovanie informácií a pomoci organizátorom iniciatív zo strany Komisie a členských štátov. Východiskom sú už existujúce opatrenia obsiahnuté v článku 4 nariadenia (EÚ) č. 211/2011 vrátane poskytovania informácií a pomoci a oficiálneho registra európskych iniciatív občanov spravovaného Komisiou. Týmto článkom sa aj zavádza požiadavka sprístupniť online platformu pre spoluprácu pre európsku iniciatívu občanov, ktorá by poskytovala diskusné fórum, ako aj informácie a poradenstvo organizátorom, podporu organizátorom v súvislosti s prekladom hlavných prvkov iniciatív do všetkých úradných jazykov a opatrenia týkajúce sa poskytovania informácií a pomoci, ktoré majú členské štáty prijať na priblíženie sa občanom.

V článku 3 sa stanovuje počet signatárov požadovaný na to, aby bola iniciatíva platná, čo zahŕňa najmä získanie najmenej jedného milióna podpisov aspoň v jednej štvrtine členských štátov. Ďalej sa v ňom stanovuje požiadavka, že najmenej v jednej štvrtine členských štátov by mal minimálny počet signatárov iniciatívy občanov dosahovať počet stanovený v prílohe I, ktorý aj naďalej zodpovedá počtu poslancov Európskeho parlamentu zvolených v každom členskom štáte, vynásobenému číslom 750.

(13)S cieľom zlepšiť prístupnosť európskej iniciatívy občanov a poskytovať podporu občanom a organizátorom by Komisia mala poskytovať informácie a pomoc organizátorom a sprístupniť online platformu pre spoluprácu, na ktorej by bolo k dispozícii špecializované diskusné fórum a informácie a poradenstvo o európskej iniciatíve občanov. V záujme zabezpečenia blízkosti k občanom by členské štáty mali zriadiť na svojom území jedno kontaktné miesto alebo viacero takýchto miest, kde sa budú občanom poskytovať informácie a pomoc v súvislosti s európskou iniciatívou občanov.

(12)Aj keď osobné údaje spracúvané v rámci uplatňovania tohto nariadenia by mohli zahŕňať citlivé osobné údaje, vzhľadom na charakter európskej iniciatívy občanov ako nástroja participatívnej demokracie je opodstatnené požadovať poskytnutie osobných údajov na podporu iniciatívy a spracúvať takéto údaje, ak je to potrebné na umožnenie overenia vyhlásení o podpore v súlade s vnútroštátnym právom a praxou.

(11)Každý občan Únie by mal mať právo podporiť iniciatívu v papierovej forme alebo online, a to za podobných podmienok bez ohľadu na členský štát štátnej príslušnosti alebo pobytu.

(10)S cieľom zabezpečiť, aby bola iniciatíva reprezentatívna, a aby mali občania podobné podmienky na jej podporu, je vhodné stanoviť aj minimálny počet signatárov, ktorí pochádzajú z každého z týchto členských štátov. Tieto minimálne počty signatárov požadované v každom členskom štáte by mali byť zostupne proporčné a mali by zodpovedať počtu poslancov Európskeho parlamentu zvolených v každom členskom štáte, vynásobenému číslom 750.

(7)Je vhodné stanoviť minimálny vek, od ktorého možno podporiť iniciatívu občanov. Aby sa v plnej miere využil potenciál európskej iniciatívy občanov ako nástroja participatívnej demokracie a posilnila sa účasť občanov na úrovni Únie, a to najmä mladých občanov Európskej únie, mal by sa tento vek stanoviť na 16 rokov.

(6)Aby sa tieto ciele dosiahli, postupy a podmienky požadované v prípade európskej iniciatívy občanov by mali byť jasné, jednoduché, ľahko použiteľné a primerané povahe tohto nástroja. Mali by zabezpečovať primeranú rovnováhu medzi právami a povinnosťami.

(1)Zmluva o Európskej únii (Zmluva o EÚ) posilňuje občianstvo Únie a ďalej zlepšuje demokratické fungovanie Únie okrem iného tým, že stanovuje právo každého občana Únie zúčastňovať sa na demokratickom živote Únie. Európska iniciatíva občanov je nástrojom participatívnej demokracie v Únii, ktorý dáva občanom Únie možnosť priamo sa obracať na Komisiu so žiadosťou o to, aby predložila návrh právneho aktu Únie na účely vykonávania zmlúv, čo je právo podobné právomoci Európskeho parlamentu podľa článku 225 Zmluvy o fungovaní Európskej únie (ZFEÚ) a Rady podľa článku 241 ZFEÚ.

(14)Úspešné začatie a riadenie iniciatívy občanov si vyžaduje minimálnu organizačnú štruktúru. Túto štruktúru by mala tvoriť skupina organizátorov, ktorá bude pozostávať z fyzických osôb s pobytom v najmenej siedmich rôznych členských štátov, čo by podnecovalo nastoľovanie tém vzťahujúcich sa na celú Úniu a podporovalo reakciu na ne. V záujme transparentnosti a bezproblémovej a efektívnej komunikácie by si mala skupina organizátorov určiť zástupcu, ktorý počas celého procesu zabezpečuje spoluprácu medzi skupinou organizátorov a inštitúciami Únie. Skupina organizátorov by mala mať možnosť zriadiť v súlade s vnútroštátnym právom právny subjekt na riadenie iniciatívy. Uvedený právny subjekt by sa mal na účely tohto nariadenia považovať za skupinu organizátorov.

(15)V snahe zabezpečiť súdržnosť a transparentnosť v súvislosti s iniciatívami a zabrániť tomu, aby sa zbierali podpisy za iniciatívu, ktorá nespĺňa podmienky stanovené v zmluvách a v tomto nariadení, by iniciatívy, ktoré spĺňajú podmienky stanovené v tomto nariadení, mali byť pred zbieraním vyhlásení o podpore od občanov zaregistrované Komisiou. Komisia by mala vykonávať registráciu v súlade so všeobecnými zásadami riadnej správy.

(16)V záujme lepšej prístupnosti európskej iniciatívy občanov a s ohľadom na to, že postupy a podmienky požadované v prípade európskej iniciatívy občanov by mali byť jasné, jednoduché, ľahko použiteľné a primerané, je vhodné umožniť čiastočnú registráciu iniciatívy v prípadoch, keď iba časť alebo časti iniciatívy spĺňajú požiadavky na registráciu podľa tohto nariadenia. Iniciatívy by sa mali čiastočne zaregistrovať vtedy, keď podstatná časť iniciatívy vrátane jej hlavných cieľov nie je zjavne mimo rámca právomocí Komisie predložiť návrh právneho aktu Únie na účely vykonávania zmlúv a všetky ostatné podmienky registrácie sú splnené. Rozsah čiastočnej registrácie by mal byť jasný a transparentný a potenciálni signatári by mali byť informovaní o rozsahu registrácie a o tom, že vyhlásenia o podpore sa zbierajú len vo vzťahu k zaregistrovanej časti iniciatívy.

(17)Vyhlásenia o podpore iniciatívy by sa mali zbierať počas určitého obdobia. V snahe zabezpečiť, aby iniciatíva zostala relevantná, a zároveň zohľadniť zložitosť zbierania vyhlásení o podpore v celej Únii, by toto obdobie nemalo byť dlhšia ako 12 mesiacov odo dňa začatia lehoty na zber vyhlásení určenej skupinou organizátorov.

(18)Aby bola európska iniciatíva občanov prístupnejšia, menej zaťažujúca a ľahšie použiteľná pre organizátorov a občanov, Komisia by mala zriadiť a prevádzkovať centrálny online systém na zber vyhlásení o podpore. Tento systém by mal byť bezplatne dostupný skupinám organizátorov a mal by obsahovať potrebné technické prvky umožňujúce online zber vyhlásení vrátane hostingu a softvéru, ako aj ďalšie prvky súvisiace s prístupnosťou, ktoré umožnia, aby iniciatívy mohli podporiť aj občania so zdravotným postihnutím. Tento systém by sa mal zriadiť a spravovať v súlade s rozhodnutím Komisie (EÚ, Euratom) 2017/46

(19)Občania Únie by mali mať možnosť podporovať iniciatívy online alebo v papierovej forme poskytnutím len tých osobných údajov, ktoré sú uvedené v prílohe III k tomuto nariadeniu. Členské štáty by mali informovať Komisiu, či si želajú byť zaradené do časti A alebo B prílohy III. Občania, ktorí pri európskej iniciatíve občanov používajú centrálny online systém na zber vyhlásení, by mali mať možnosť podporiť iniciatívu prostredníctvom vyhlásení o podpore, ktoré budú elektronicky podpísané pomocou prostriedkov elektronickej identifikácie a elektronického podpisu. Komisia a členské štáty by mali zaviesť príslušné technické prvky na tento účel v rámci nariadenia Európskeho parlamentu a Rady (EÚ) č. 910/2014. Občania by mali podpísať vyhlásenie o podpore iba raz.

(20)Skupina organizátorov by mala mať možnosť zriadiť svoje vlastné online systémy na zber vyhlásení o podpore v rámci celej Únie a rozhodnúť, v ktorom členskom štáte sa budú zozbierané údaje uchovávať. Skupina organizátorov by mala pri každej iniciatíve používať jeden individuálny online systém na zber vyhlásení. Individuálne online systémy na zber vyhlásení zriadené a prevádzkované skupinou organizátorov by mali mať primerané bezpečnostné a technické prvky na zaistenie bezpečného zberu, uchovávania a prenosu údajov počas celého postupu. Na tento účel by Komisia mala v spolupráci s členskými štátmi vypracovať podrobné technické špecifikácie pre individuálne online systémy na zber vyhlásení. Komisia môže požiadať o poradenstvo Agentúru Európskej únie pre sieťovú a informačnú bezpečnosť (ENISA), ktorá pomáha inštitúciám Únie pri tvorbe a vykonávaní politík týkajúcich sa bezpečnosti sietí a informačných systémov.

(21)Je vhodné, aby členské štáty overovali súlad individuálnych online systémov na zber vyhlásení zriadených skupinou organizátorov s požiadavkami tohto nariadenia a vydali dokument osvedčujúci tento súlad pred tým, ako sa zozbierajú vyhlásenia o podpore. Osvedčovanie individuálnych online systémov na zber vyhlásení by mali vykonávať príslušné vnútroštátne orgány členských štátov, v ktorých sa údaje zozbierané prostredníctvom takéhoto individuálneho online systému uchovávajú. Bez toho, aby boli dotknuté právomoci vnútroštátnych dozorných orgánov podľa všeobecného nariadenia o ochrane údajov, členské štáty by mali určiť príslušný vnútroštátny orgán zodpovedný za osvedčovanie týchto systémov. Členské štáty by mali uznávať osvedčenia vydané príslušnými orgánmi iných členských štátov.

(22)Ak iniciatíva získala od signatárov potrebný počet vyhlásení o podpore, každý členský štát by mal byť zodpovedný za overenie a osvedčenie vyhlásení o podpore podpísaných jeho štátnymi príslušníkmi s cieľom posúdiť, či sa dosiahli požadované minimálne počty signatárov, ktorí majú právo podporiť európsku iniciatívu občanov. Vzhľadom na potrebu obmedziť administratívnu záťaž členských štátov by sa tieto overenia mali vykonávať na základe vhodných kontrol, ktoré môžu byť založené na náhodne vybratej vzorke. Členské štáty by mali vydať dokument osvedčujúci počet prijatých platných vyhlásení o podpore.

(23)Keď Komisia dostane iniciatívu občanov podporenú požadovaným počtom signatárov, ktorá spĺňa ostatné požiadavky tohto nariadenia, skupina organizátorov by v záujme podpory účasti a verejnej diskusie o témach, ktoré sú predmetom iniciatívy, mala mať právo prezentovať túto iniciatívu na verejnom vypočutí na úrovni Únie. Verejné vypočutie by mali spoločne zorganizovať Komisia a Európsky parlament do troch mesiacov od predloženia iniciatívy, pričom by sa malo zabezpečiť vyvážené zastúpenie príslušných verejných a súkromných záujmov, ako aj zastúpenie Komisie na primeranej úrovni. Možnosť zúčastniť sa na tomto vypočutí by sa mala poskytnúť ostatným inštitúciám a poradným orgánom Únie, ako aj zainteresovaným stranám.

(24)Aby sa zabezpečila účinná účasť občanov na demokratickom živote Únie, Komisia by mala platnú iniciatívu posúdiť a reagovať na ňu. Komisia by preto do piatich mesiacov od prijatia iniciatívy mala uviesť svoje právne a politické závery, ako aj opatrenia, ktoré má v úmysle prijať. Komisia by mala jasne, zrozumiteľne a podrobne vysvetliť dôvody na zamýšľané opatrenia a rovnako by mala vysvetliť dôvody, ak nemá v úmysle prijať žiadne opatrenia.

(25)Podpora a financovanie iniciatív by mali byť transparentné. Skupiny organizátorov by preto v čase medzi dátumom registrácie a dátumom predloženia iniciatívy Komisii mali poskytovať aktualizované informácie o zdrojoch podpory a financovania svojich iniciatív. Subjekty, konkrétne organizácie, ktoré podľa zmlúv prispievajú k formovaniu povedomia o európskej politike a k vyjadrovaniu vôle občanov Únie, by mali byť schopné propagovať a podporovať iniciatívu a poskytnúť na ňu finančné prostriedky, za predpokladu, že tak budú robiť v súlade s postupmi a podmienkami stanovenými v tomto nariadení a úplne transparentne.

(26)Na spracovávanie osobných údajov vykonávané podľa tohto nariadenia sa uplatňuje nariadenie Európskeho parlamentu a Rady (EÚ) 2016/679. Z tohto hľadiska je z dôvodu právnej istoty vhodné objasniť, že za prevádzkovateľov údajov v zmysle nariadenia (EÚ) 2016/679 sa považujú zástupca skupiny organizátorov alebo prípadne právny subjekt zriadený na účely riadenia iniciatívy a príslušné orgány členských štátov, a stanoviť maximálne obdobie, počas ktorého možno uchovávať osobné údaje zbierané na účely iniciatívy. Zástupca skupiny organizátorov alebo prípadne právny subjekt zriadený na účely riadenia iniciatívy a príslušné orgány členských štátov by mali vo funkcii prevádzkovateľov údajov prijať všetky vhodné opatrenia, aby splnili povinnosti, ktoré im vyplývajú z nariadenia (EÚ) 2016/679, týkajúce sa najmä zákonnosti spracovania, bezpečnosti spracovania, poskytovania informácií a práv dotknutých osôb.

(27)Aj keď zodpovednosť a sankcie za spracovanie osobných údajov sa naďalej riadia nariadením (EÚ) 2016/679, skupina organizátorov by mala byť v súlade s uplatniteľným vnútroštátnym právom spoločne a nerozdielne zodpovedná za akúkoľvek inú škodu spôsobenú pri organizácii iniciatívy v dôsledku protiprávneho konania, ku ktorému došlo úmyselne alebo z hrubej nedbanlivosti. Členské štáty mali zabezpečiť, aby sa na skupinu organizátorov v prípade porušenia tohto nariadenia vzťahovali primerané sankcie.

(28)[Na spracovávanie osobných údajov vykonávané Komisiou v rámci uplatňovania tohto nariadenia sa uplatňuje nariadenie Európskeho parlamentu a Rady (ES) č. 45/2001 z 18. decembra 2000.]

(29)V záujme podpory aktívnej účasti občanov na politickom živote Únie by Komisia a organizátori mali mať možnosť získavať v súlade s pravidlami ochrany údajov e-mailové adresy signatárov na účely komunikačných činností súvisiacich s iniciatívou, a to najmä na účely poskytovania informácií o následných krokoch v reakcii na iniciatívu. Získavanie e-mailových adries by malo byť dobrovoľné a malo by podliehať súhlasu signatárov. E-mailové adresy by sa nemali získavať ako súčasť formulárov vyhlásenia o podpore a potenciálni signatári by mali byť informovaní o tom, že ich právo podporiť iniciatívu nie je podmienené udelením súhlasu na získanie ich e-mailovej adresy.

(30)V záujme prispôsobenia sa budúcim potrebám by sa na Komisiu mala delegovať právomoc prijímať akty v súlade s článkom 290 Zmluvy o fungovaní Európskej únie na účely zmien príloh k tomuto nariadeniu. Je osobitne dôležité, aby Komisia počas prípravných prác uskutočnila príslušné konzultácie, a to aj na úrovni expertov, a aby tieto konzultácie vykonávala v súlade so zásadami stanovenými v Medziinštitucionálnej dohode o lepšej tvorbe práva z 13. apríla 2016. Predovšetkým v záujme rovnakého zastúpenia pri príprave delegovaných aktov by sa všetky dokumenty mali doručiť Európskemu parlamentu a Rade v rovnakom čase ako odborníkom z členských štátov a odborníci Európskeho parlamentu a Rady by mali mať systematicky prístup na zasadnutia expertných skupín Komisie, ktoré sa zaoberajú prípravou delegovaných aktov.

(31)S cieľom zabezpečiť jednotné podmienky vykonávania tohto nariadenia by sa na Komisiu mali preniesť vykonávacie právomoci, najmä na stanovenie technických špecifikácií pre online systémy na zber vyhlásení v súlade s týmto nariadením. Uvedené právomoci by sa mali vykonávať v súlade s nariadením Európskeho parlamentu a Rady (EÚ) č. 182/2011.

(32)Toto nariadenie rešpektuje základné práva a dodržiava zásady zakotvené v Charte základných práv Európskej únie, najmä v jej článku 8.

(33)Z dôvodu právnej istoty a jasnosti by sa nariadenie (EÚ) č. 211/2011 malo zrušiť.